Garnes vidaregåande skules avdeling i Tunesvegen  Foto: Svein Harkestad 
**Garnes vidaregåande skule** er en av to fylkeskommunale videregående skoler i Arna bydel i Bergen. Skolen ble etablert i 2006 ved sammenslåing av Arna Gymnas og Garnes vidaregåande skule. Skolen har 2 avdelinger: Tunesvegen og Garnesstølen. Skolen tilbyr utdanningsprogrammene medier og kommunikasjon, studiespesialisering og påbygging til generell studiekompetanse i 2015-2016.

Undervisningstilbud
-------------------

I skoleåret 2016-2017 tilbys følgende utdanninger:

* Vg1 Studiespesialisering
* Vg2 Studiespesialisering
* Vg3 Studiespesialisering
* Vg1 Medier og kommunikasjon (studiespesialiserende, ny ordning)
* Vg2 Medier og kommunikasjon (gammel ordning)
* Vg3 Medier og kommunikasjon (studiespesialiserende, gammel ordning)

Som valgfrie programfag tilbys matematikk, fysikk, kjemi, biologi, informasjonsteknologi, engelsk, økonomi og ledelse, rettslære, sosialkunnskap, sosiologi og sosialantropologi og breddeidrett. Som obligatorisk 2. fremmedspråk tilbys spansk og tysk på nivå II, spansk på nivå I. Skolen har også tilbud i toppidrett i samarbeid med Arna-Bjørnar Fotball og Bjørnar Håndball.

Historie
--------

Garnes vidaregåande skule (avdelingen i Tunesvegen) ble opprettet som en privat håndarbeidsskole i 1888 av Bertha Garnæs. Skolen endret navn til Garnes handarbeidsskule i 1930, Garnes husflidskule i 1970 og fikk sitt nåværende navn i 1976. Skolen har tradisjonelt undervist i husflid og estetiske fag, men de siste årene kun i medier og kommunikasjon.

Arna Gymnas (avdelingen på Garnesstølen) ble opprettet som middelskole i 1935 og ble realskole i 1950. Fra 1965 har skolen vært gymnas, og i 2006 ble gymnaset slått sammen med Garnes vidaregåande skule med sistnevntes navn.

Annet
-----

Garnes videregående skole er nærmeste studiespesialiserende skole for elevene i Arna bydel i Bergen og de omliggende kommunene Samnanger og Vaksdal, Osterøy har egen skole med en klasse per trinn på studiespesialisering.

I dette området samlet bor det 371 16-åringer i 2015, et årskull som tilsvarer 145 elever per trinn med studiespesialisering ut fra fylkets gjennomsnittlige elevandel (39,1 % per årskull) som velger denne studieretningen på offentlig skole. Når det gjelder linjen medier og kommunikasjon, er Garnes eneste skole med slikt tilbud nord for Bergen sentrum, et område med 1175 16-åringer i 2015.

Likevel ble skolen ble foreslått nedlagt av fylkesrådmannen i Hordaland, og saken var under behandling i fylkestinget i november 2015. Det ble da vedtatt (Ap, Sp, KrF, SV) å legge ned påbygningsklassen på vg3, og å redusere skolens elevtall til 30 per trinn på studiespesialisering og 30 per trinn på medier og kommunikasjon. Fylkestinget vedtok også at Garnes videregående skole skal slås sammen med Arna videregående skole fra august 2016. Avstanden mellom skolene er ca. 1 km.

Søkertallene for skoleåret 2016/2017 viser at 564 elever har søkt på de 60 elevplassene på vg1 på Garnes. Blant de 128 søkerne som har skolen som førstevalg, er det 70 søkere til 30 plasser på vg1 studiespesialisering og 58 søkere til 30 plasser på vg1 medier og kommunikasjon. I skoleåret 2015-2016 har skolen hatt 53 elever på vg1 studiespesialisering og 37 elever på vg1 medier og kommunikasjon.

Se også
-------

Arna vidaregåande skule er naboskole og tilbyr bygg- og anleggsteknikk, helse- og oppvekstfag og teknikk og industriell produksjon.

Referanser
----------

1. ↑  Utdanningsdirektoratet: Skoleporten. Elever, lærere og skoler i Hordaland, 2015-2016.
2. ↑  vilbli.no: Garnes vidaregåane skule[*død lenke*]
3. ↑  Hordaland fylkeskommune: Gjeldende vedtak om skolestruktur[*død lenke*]
4. ↑  Garnes videregående skole: Søkerrekord på Garnes Arkivert 2016-04-15, hos Wayback Machine.

Eksterne lenker
---------------

* Hjemmeside
* Bergen byleksikon på nett, om Garnes vidaregåande skule

| * v
* d
* r
Offentlige videregående skoler i Hordaland |
| --- |
| 
* Amalie Skram
* Arna
* Askøy
* Austevoll
* Austrheim
* Bergen katedralskole
* Bergen Maritime
* Bømlo
* Fitjar
* Fusa
* Fyllingsdalen
* Knarvik
* Kvinnherad
* Laksevåg
* Langhaugen
* Nordahl Grieg
* Norheimsund
* Odda
* Olsvikåsen
* Os gymnas
* Os vgs
* Osterøy
* Rubbestadnes
* Sandsli
* Slåtthaug
* Sotra
* Stend
* Stord
* Tertnes
* U. Pihl
* Voss gymnas
* Voss vgs
* Øystese
* Årstad
* Åsane

 |  |

|  |  |
| --- | --- |
| Oppslagsverk/autoritetsdata | Bergen byleksikon **·** Nasjonalt skoleregister
 |